حسینقولو خان بو شرطلرله راضیلاشدیغینی بیلدیردی و فئورالین ۸-ده سیسیانوو پولکوونیک ائریستاوی‌نین موشاییعتی ایله اونو قالا داروازالاری‌نین اؤنونده گؤزله‌ین حسینقولو خانین گؤروشونه گئتدی. سیسیانوو گؤروش زامانی حسینقولو خانین عمیسی اوغلو ابراهیم بیگ طرفیندن اؤلدورولدو. گئنئرال زاوالیشین روس قوشونلارینی باکیدان سارا آداسینا، اورادان دا قیزلارا آپارماغا مجبور اولدو. بعضی احتیماللارا گؤره سیسیانوو شیخ علی خانین مصلحتی و ایشتیراکی ایله قتله یئتیریلمیشدی.